OpenLLM-France/wikimedia huggingface dataset:
# Santa Eulàlia de Banyeres

Santa Eulàlia de Banyeres és una església de Banyeres del Penedès (Baix Penedès) inclosa a l'Inventari del Patrimoni Arquitectònic de Catalunya.

## Descripció

L'església és col·locada damunt d'un petit terraplè al qual s'accedeix mitjançant una doble escalinata que mena a una petita placeta on hi ha la façana principal. Aquesta presenta tres petites rosasses a la part superior i una de gran a la part central, sota la qual hi la porta d'entrada. Aquesta es compon d'una arquivolta d'arcs de mig punt, emmarcada per dues primes columnes adossades a la paret i que s'uneixen mitjançant un travesser a la part superior. Dins l'espai que hi ha entre el travesser i l'arquivolta hi ha l'escut del poble. A la façana hi destaquen tres gàrgoles.
Les cobertes són a dues vessants. Al costat dret de l'edifici hi ha el campanar, de torre rectangular, amb dos cossos separats per una cornisa. El superior presenta unes finestres de mig punt que contenen les campanes. El de baix té el rellotge. La torre és rematada per merlets. L'interior, d'una sola nau amb capelles laterals, és de dimensions reduïdes. L'absis és poligonal, amb sobrealçat posterior que presenta finestra gòtica original amb calats i gàrgoles.
A l'altar major hi ha la talla de Santa Eulàlia, realitzada al segle XX per Camps i Aman.

## Història

L'església, dedicada a Santa Eulàlia fou construïda en substitució de l'antiga, que probablement no era situada en aquest indret. Segons una data que hi ha en la part alta d'una columna propera al creuer, l'església es construí en el 1684, encara que en "La Gran Geografia Comarcal de Catalunya" es menciona la data de 1780. L'anterior església, de la mateixa advocació, era situada vora el Castell de Banyeres, segons diu un document del 1054, en el qual Mir Llop Sanç signà el seu testament sobre l'altar de Santa Eulàlia.
En el 1279 l'església era bastant important, ja que segons els delmes atorgats a la Santa Seu, l'església esmentada (75 sous) avantatjava la de l'Arboç (50 sous), la de Castellet (60 sous) i la de la Bisbal (57 sous). L'any 1894 es beneí la Capella del Santíssim, propera a la porta d'entrada. En el 1964 es reconstruí la part superior del campanar.

## Referències

* 1 2 3 4 5 «Santa Eulàlia de Banyeres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].

## Enllaços externs

* «Església Parroquial de Santa Eulàlia». Mapa de recursos culturals. Diputació de Tarragona.
# Ptychadena oxyrhynchus

Ptychadena oxyrhynchus és una espècie de granota que viu a Àfrica.

## Referències

* Rödel, M.-O., Poynton, J.C., Pickersgill, M., Howell, K. & Minter, L. 2004. Ptychadena oxyrhynchus. Llista Vermella d'Espècies Amenaçades de la UICN 2006. Consulta: 19 d'abril del 2008.
# Yukiaki Okabe

Yukiaki Okabe (japonès: 岡部幸明) (Takatsuki, 24 d'abril de 1941 - prefectura d'Ōsaka, 26 de gener de 2018) fou un nedador japonès, especialista en estil lliure, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on disputà cinc proves del programa de natació. Guanyà la medalla de bronze en els 4x200 metres lliures, formant equip amb Makoto Fukui, Kunihiro Iwasaki i Toshio Shoji. En els 4x100 metres lliures fou quart i en els 4x100 metres estils cinquè. El 1963 aconseguí el rècord del món dels 4x200 metres lliures.

## Referències

* 1 2 «Olympedia – Kunihiro Iwasaki». [Consulta: 8 juliol 2021].
# The Nomad Soul

The Nomad Soul (o Omikron: The Nomad Soul) és un videojoc d'acció/aventura desenvolupat per l'estudi francès Quantic Dream i publicat per Eidos Interactive el 1999.
El joc es desenvolupa en un món futurista. El jugador veu la seva ànima projectada (com un avatar) en el cos d'un policia d'Omikron, en una ciutat la direcció de la qual ha estat confiada a un ordinador superintel·ligent.

## Referències

* ↑ Greg Kasavin. «Omikron: The Nomad Soul Review» (en anglès). gamespot.com, 29-11-1999. [Consulta: 2 juny 2010].

## Enllaços externs

* Omikron: The Nomad Soul Arxivat 2010-06-08 a Wayback Machine. (anglès)
* Omikron: The Nomad Soul Arxivat 2010-05-15 a Wayback Machine. (anglès)
* Wave Foam – “Breaking out of the Cage” (anglès)
# Schwartz

«Schwartz» té aquests significats:
* Biografies:
** Alexandr Schwartz (Sant Petersburg, 1874 - ?), compositor rus
** Federico Schwartz y Luna (Madrid, 1851 – Barcelona, 1929), advocat i polític
** George Foss Schwartz
** Hermann Schwarz (1843-1921), matemàtic alemany
** Juan Schwartz Díaz-Flores, diplomàtic espanyol que com a Cònsol d'Espanya a Viena (Àustria) va contribuir a la salvació de jueus perseguits
** Laurent Schwartz (París, 1915 – 2002), matemàtic francès conegut pels seus treballs sobre la teoria de distribucions
** Melvin Schwartz (Nova York, 1932 - Twin Falls, 2006), físic i professor universitari nord-americà guardonat amb el Premi Nobel de Física l'any 1988
** Raymond Schwartz (Metz, 1894 – 1973), banquer i escriptor en esperanto
** Richard H. Schwartz (1934), professor emèrit de matemàtiques al College of Staten Island
** Simon Schwartz i Riera (Palafrugell, 1940), metge especialitzat en bioquímica clínica
** Simone Schwartz-Bart (Saintes, Charente Marítim, 1938), escriptora de Guadalupe
** Tivadar Schwartz (1894-1968), metge, advocat i esperantista hongarès d'origen jueu
* Miscel·lània:
** Escala de valors de Schwartz
** Espai de Schwartz, espai funcional de funcions de decreixement ràpid
** Teorema de Schwarz, igualtat de les derivades creuades d'una funció f
# Patronal

Una patronal és aquella organització que agrupa els empresaris d'un país o territori. En els estats on està regulada la negociació col·lectiva les organitzacions patronals són la contrapart de les organitzacions sindicals en la negociació.

## Notes

* ↑ «patronal». Diccionari de la llengua catalana de l'IEC. Institut d'Estudis Catalans.
# Ptychadena newtoni

Ptychadena newtoni és una espècie de granota que viu a Sao Tomé i Príncipe.
Està amenaçada d'extinció per la pèrdua del seu hàbitat natural.

## Referències

* Drewes, R. 2006. Ptychadena newtoni. Llista Vermella d'Espècies Amenaçades de la UICN 2006. Consulta: 19 d'abril del 2008.
# Đorđe Perišić

Đorđe Perišić (Kotor Varoš, 6 de maig de 1941) és un waterpolista i nedador montenegrí, ja retirat, que va competir sota bandera iugoslava durant les dècades de 1960 i 1970.
S'inicià en l'esport com a nedador i el 1960 va prendre part en els Jocs Olímpics d'Estiu de Roma, on disputà dues proves del programa de natació. En ambdues proves, els 200 metres braça i els 4x100 metres estils, quedà eliminat en semifinals.
Com a waterpolista va prendre part en dues edicions dels Jocs Olímpics. El 1968, a Ciutat de Mèxic, guanyà la medalla d'or en la competició del waterpolo i quatre anys més tard, a Munic, fou cinquè en la mateixa prova.
En el seu palmarès també destaca una medalla d'or als Jocs del Mediterrani de 1967.
A nivell de clubs jugà més de 500 partits al VK Partizan entre el 1963 i 1976. Va guanyar onze lligues de Iugoslàvia, quatre copes de Iugoslàvia i sis Copes d'Europa de Waterpolo (1963, 1965, 1966, 1970, 1974 i 1975), de les vuit finals que disputà.

## Referències

* 1 2 3 «Olympedia – Uroš Marović». [Consulta: 6 desembre 2023].
* ↑ Баљкас, Живко. «Ђорђе Перишић међу најтрофејнијим Европљанима». [Consulta: 6 desembre 2023].
# Eggebard d'Hesbaye

Eggebard (o Ekkehard) fou comte d'Hesbaye, esmentat vers 834.
La Vita Hludovici esmenta que Lotari I va capturar el seu pare Lluís el Pietós en el pagus d'Hesbaye (pagum Hasbaniensem) on era comes Eggebardus que junt amb els senyors locals va procurar l'alliberament del captiu (834). No torna a ser esmentat però s'esmenta un Ekkehard als Annales Bertiniani entre els comtes morts el 844 al setge de Tolosa contra Pipí II d'Aquitània, i del qual dos fill foren fets presoners.

## Referències

* Ekkerhard
# Torre de Don Fadrique

La Torre de Don Fadrique, o Torre Mocha és una torre de guaita situada a Albaida del Aljarafe, província de Sevilla. Juntament amb altres torres, com la de San Antonio i altres desaparegudes, vigilaven la vall del Guadiamar. Està declarada Bé d'Interès Cultural.

## Història

Pel seu emplaçament estratègic podria ser anterior al període musulmà, ja que per aquesta zona creuava la calçada romana que unia Onuba (Huelva) amb Itálica i Híspalis. En ser reconquerida Albaida per les tropes cristianes, i sabut de la seva importància estratègica, l'Infant Don Fadrique la va fer reconstruir el 1253, com apunta una inscripció a la porta d'entrada. Durant el regnat dels Reis Catòlics es va fer rebaixar l'alçada de la torre, quedant la coberta plana, sense d'aquí el nom popular de 'Mocha'.

## Descripció

La torre és de planta rectangular de 10,15 x 8,30 metres sobre un podi o sòcol de 2,40 metres d'alçada i 0,50 metres de ressalt. L'obra és de formigó de l'època i pedra picada a les cantonades i la porta, amb un gruix dels seus murs de 1,65 metres i sent el seu revestiment interior de maó amb rampa de pujada i voltes d'aresta i arcs. La porta principal està orientada al Nord a una alçada de 3,25 metres del terra, a la qual s'hi accedia mitjançant una escala de mà que es retirava des de l'interior. A la façana contrària a la porta (mirant el poble), hi ha dues espitlleres d'arc als dos extrems de la segona rampa.

## Referències

* 1 2 3 «Torre de Don Fadrique o Torre Mocha» (en castellà). destino Sevilla Rural. Junta de Andalucía.
* 1 2 «Torre Mocha» (en castellà). CastillosNet.
# Àcid alvaradoic

L'àcid alvaradoic, el qual nom sistemàtic és àcid octadec-17-en-6-inoic, és un àcid carboxílic de cadena lineal amb devuit àtoms de carboni que conté un doble enllaç entre els carbonis 17 i 18, i un triple enllaç entre els carbonis 6 i 7, la qual fórmula molecular és ${\ce {C18H30O2}}$. En bioquímica és considerat un àcid gras rar.
Fou aïllat per primer cop pels químics M.B. Pearl, R. Kleiman i F.R. Earle el 1973 de l'oli de les llavors d'Alvaradoa amorphoides, una planta de la família picramniàcies, originària de Mèxic, que en contenen un 15 %. Del gènere Alvaradoa en derivaren el nom comú àcid alvaradoic. No se n'ha aïllat de cap altra planta.

## Referències

* ↑ Pearl, M. B.; Kleiman, R.; Earle, F. R. «Acetylenic acids of Alvaradoa amorphoides seed oil» (en anglès). Lipids, 8, 11, 01-11-1973, pàg. 627–630. DOI: 10.1007/bf02533146. ISSN: 0024-4201.
* ↑ «PlantFAdb: 18:2-delta-6a,17; Alvaradoic acid; 17-Octadecen-6-ynoic acid;». Arxivat de l'original el 2018-09-28. [Consulta: 27 setembre 2018].
# Louis Claude Cadet de Gassicourt

Louis Claude Cadet de Gassicourt, nascut a París el 24 de juliol de 1731 i traspassat també a París el 17 d'octubre de 1799, va ser un químic i farmacèutic francès. Se li deuen els primers compostos organometàl·lics.

## Biografia

Cadet de Gassicourt era fill del cirurgià Claude Cadet (1695-1745). Va ser farmacèutic en cap dels exèrcits d'Alemanya i de Portugal. També va exercir d'apotecari a París on va ser el cap dels apotecaris de l'Hôtel des Invalides i comissari de química del rei a la manufactura de porcellana de Sèvres. Va ser elegit membre de l'Académie des sciences el 1766.
Va tenir la farmàcia més important de França i va ser un mecenes d'artistes. Entre els seus amics destaquen els redactor de l'Encyclopédie: d'Alembert, Nicolas de Condorcet i Jean Sylvain Bailly.

## Obra

Durant la Revolució francesa s'encarregà, amb Antoine Laurent Lavoisier i Jean d'Arcet, d'extreure el coure de les campanes. Realitzà treballs de recerca en els camps de la farmàcia, la física i la química, destacant la «preparació de Vétiver». Va obtenir un líquid vermellós per reacció d'acetat de potassi amb triòxid de diarseni. Aquest líquid fou anomenat «licor fumant de Cadet» i conté els composts cacodil i òxid de cacodil, els primers compostos organometàl·lics que es varen sintetitzar.

## Bibliografia

* Seyferth, Dietmar «Cadet's Fuming Arsenical Liquid and the Cacodyl Compounds of Bunsen». Organometallics, 20, 8, 2001, pàg. 1488–1498. DOI: 10.1021/om0101947.
# Ptychadena neumanni

Ptychadena neumanni, antigament Ptychadena largeni és una espècie de granota que viu a Etiòpia.
Està amenaçada d'extinció per la pèrdua del seu hàbitat natural.

## Vegeu també

* Ptychadena nana

## Referències

* Largen, M. 2004. Ptychadena neumanni. Llista Vermella d'Espècies Amenaçades de la UICN 2006. Consulta: 19 d'abril del 2008.
# Àcid manoaic

L'àcid manoaic, de nom sistemàtic àcid (E)-11-ciclopent-2-en-1-ilundec-6-enoic, és un àcid carboxílic de cadena lineal amb quinze àtoms de carboni, un doble enllaç entre els carbonis 6 i 7 i té enllaçat al carboni 11 un grup 2-ciclopen-1-il, la qual fórmula molecular és ${\ce {C16H26O2}}$. En bioquímica és considerat un àcid gras rar que només es troba en algunes plantes de la família de les acariàcies.
Fou aïllat per primera vegada el 1974 per Friedrich Spener i Helmut K. Mangold de les llavors de Caloncoba echinata. L'anomenaren àcid maoanic a partir del nom de la vall Manoa, a l'illa de Oahu, Hawaii, d'on s'obtingueren les plantes pel seu estudi, i del sufix -ic característic dels àcids.

## Referències

* ↑ Spener, Friedrich; Mangold, Helmut K. «New cyclopentenyl fatty acids in Flacourtiaceae. Straight-chain fatty acids and cycloic fatty acids in lipids during maturation of the seeds» (en anglès). Biochemistry, 13, 11, 01-05-1974, pàg. 2241–2248. DOI: 10.1021/bi00708a001. ISSN: 0006-2960.
# Egged On

Egged On és un curtmetratge mut de 1926 produït i protagonitzat per Charles R. Bowers, dirigit pel mateix Bowers juntament amb Harold L. Muller i Ted Sears.

## Argument

Arran de la caiguda accidental d'ous d'un ampit de finestra al diari que estava llegint, el protagonista s'adona que pot fer fortuna inventant una màquina que fa que els ous siguin irrompibles. Després d'un mes de treball, un cop desenvolupat el projecte, ha de trobar un finançador per construir la màquina, però els seus primers intents no tenen èxit. Després d'una altra negativa, es troba amb el secretari de l'associació internacional de transportistes d'ous, que està entusiasmat. Mentre explica els detalls, veu passar per casualitat la seva cosina, de qui està enamorat i a qui segueix fins que aconsegueix ensenyar-li el projecte. Això li permet tenir disponible com a laboratori el graner del pare de la noia, en el qual construirà la màquina.
Quan l'associació li proposa una demostració, el protagonista té dificultats per muntar un cistell d'ous. Fins i tot quan ho aconsegueix, involuntàriament els trenca, fins que aconsegueix amb artimanyes llevar-los d'un pagès, assegurant-los al compartiment del motor d'un cotxe. El resultat serà que els ous, preparats per incubar, es desclouen, donant a llum no pollets sinó cotxes petits.
Sorprès, el protagonista sembla tenir un cop de sort quan troba un ou covat per una gallina en una caixa de dinamita. La demostració de l'eficàcia de la màquina inventada, encara que reeixida, a causa d'aquest ou tindrà, en definitiva, efectes desastrosos per al graner i la gent.

## Referències

* ↑ Beaudet, Louise; Borde, Raymond. Charles R. Bowers ou le mariage du slapstick et de l'animation. Montreal: La Cinémathèque québecoise, 1980, p. 18-22.

## Enllaçose externs

* Egged On a YouTube
# Torre de Don Miguel

Torre de Don Miguel és un municipi de la província de Càceres, a la comunitat autònoma d'Extremadura (Espanya).
# Àcid aspàrtic

L'àcid aspàrtic, (símbols Asp i D). Un dels vint-i-un aminoàcids amb què les cèl·lules formen les proteïnes. Els seus codons són GAU o GAC. Presenta un grup carboxil (-COOH) en l'extrem de la cadena lateral.
* A pH fisiològic té càrrega negativa, per la qual cosa també és denominat aspartat.
* Pertany al grup d'aminoàcids amb cadenes laterals polars carregades.
* Pot ser sintetitzat pels humans.
* La seua biosíntesi té lloc per transaminació de l'àcid oxalacètic, un producte intermedi del cicle de Krebs.

## Referències

* ↑ «àcid aspàrtic | enciclopèdia.cat». [Consulta: 16 gener 2022].
* ↑ Bialek, William. Biophysics: Searching for Principles (en anglès). Princeton University Press, 2012-12-17, p. 221. ISBN 978-1-4008-4557-6.
* ↑ Meister, Alton. Biochemistry of the amino acids (en anglès). Elsevier, 2012-12-02, p. 613. ISBN 978-0-323-16147-3.
* ↑ Alemany, Marià. Bioquímica de la nutrició. Edicions Universitat Barcelona, 1999, p. 22. ISBN 978-84-8338-115-1.
* ↑ Voet, Donald; Voet, Judith G.; Pratt, Charlotte W. Fundamentos De Bioquimica/ Fundamental of Biochemistry (en castellà). Ed. Médica Panamericana, 2007, p. 83. ISBN 978-950-06-2314-8.
* ↑ Tortora, Gerard J.; Funke, Berdell R.; Case, Christine L. Introducción a la microbiología (en castellà). Ed. Médica Panamericana, 2007-06-30, p. 149. ISBN 978-950-06-0740-7.

## Vegeu també

* Reacció anapleròtica
* Àcid oxalacètic
# Savigny-sur-Seille

Savigny-sur-Seille és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 443 habitants.

## Història

Llista dels alcaldes successius :
| Data d'elecció | Identitat | Partit | Qualitat |
| 2008- | | | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 390 | 408 | 372 | 393 | 382 | 360 | 443 |
| A partir de 1990: Població sense dobles comptes |||||||
# Parc de Passy

El parc de Passy és un jardí públic situat al 16è arrondissement de París. Aquest parc fa pendent i baixa el turó de Passy-lès-Paris fins a la vora del Sena. La seva estructura principal és una gran avinguda d'arcs guarnits amb flors, amb una gespa al centre. Disposa d'una àrea de jocs de 200m² per als nens.
# Louis Thompson

Louis Clyde William Thompson (19 de desembre de 1994) és un futbolista professional gal·lés que juga de centrecampista pel Shrewsbury Town de la Lliga One, està cedit pel Norwich City FC. El seu germà Nathan és també futbolista professional. És internacional amb la selecció de Gales sub21.

## Referències

* 1 2 «Profile». 11v11. [Consulta: 16 octubre 2016].
* ↑ «Nathan Thompson Profile». Swindon Town FC. [Consulta: 31 gener 2012].
# Pxenítxne (Nijniohirski)

* Per a altres significats, vegeu «Pxenítxne».
Pxenítxne (en (ucraïnès): Пшеничне, en rus: Пшеничное, Pxenítxnoie) és un poble de la República Autònoma de Crimea a Ucraïna, que el 2014 tenia 868 habitants. Pertany al districte de Nijniohirski. Fins al 1948 la vila es deia Oktiabrdorf.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Àcid malònic

L'àcid malònic (nom IUPAC: àcid propanodioic) és un àcid dicarboxílic amb estructura CH₂(COOH)₂. A la forma ionitzada de l'àcid malònic així com als seus èsters i sals se'ls coneix com a malonats.
El seu nom deriva del mot llatí malum que significa poma.

## Bioquímica

Un derivat de l'àcid malònic, el malonil-CoA, és el precursor de la biosíntesi d'àcids grassos.
L'àcid malònic inhibeix a la succinat deshidrogenasa en el cicle de l'àcid cítric.
La sal càlcica de l'àcid malònic es troba en l'arrel de remolatxa.

## Síntesi

Una preparació clàssica de l'àcid malònic parteix de l'àcid acètic. Aquest àcid és clorat a àcid cloroacètic. A continuació amb carbonat de sodi es genera la sal de sodi. Aquesta es fa reaccionar amb cianur de sodi obtenint el cianoacetat a través d'una substitució nucleòfila on el CN-reemplaça l'àtom de clor. El grup cià pot ser hidrolitzat amb sosa a carboxílic. El malonat de sodi resultant mitjançant acidificació condueix a l'àcid malònic.

## Referències

* ↑ Organic Syntheses, Coll. Vol. 2, p.376 (1943); Vol. 18, p.50 (1938).«Enllaç».(anglès)

## Bibliografia

* K. Peter C. Vollhardt. Química Orgánica. Barcelona: Ediciones Omega S.A., 1994. ISBN 84-282-0882-4.
* W.R. Peterson. Formulación y nomenclatura química orgánica. Barcelona: EDUNSA - Ediciones y distribuciones universitarias S.A., 1996. ISBN 84-85257-03-0.
# Deux-Sèvres

Deux-Sèvres (79) és un departament francès situat a la regió Nova Aquitània.

## Història

Deux-Sèvres és un dels vuitanta-tres departaments originals creats durant la Revolució Francesa, el 4 de març de 1790 (en aplicació de la llei del 22 de desembre de 1789). Va ser creat a partir de territoris pertanyents a l'antiga província de Poitou.

## Personatges il·lustres

* Sigismond Zaborowski-Moindron.
* Achille-Félix Montaubry (1826-1898) tenor i compositor musical.

## Vegeu també

* Llista de municipis de Deux-Sèvres.
* Cantons dels Deux-Sèvres.
* Consell General de Deux-Sèvres

## Enllaços externs

* Estil de vida francès, acomodació, turisme i propietat Arxivat 2010-11-29 a Wayback Machine. (anglès)
* Prefectura (francès)
* Consell General de Deux-Sèvres Arxivat 2005-03-10 a Wayback Machine. (francès)
# Torrent de Merola

El torrent de Merola està situat a la Marina de Llucmajor, al migjorn de Mallorca. Aquest corrent d'aigua segueix la direcció nord-oest—sud-est, creuant amplis sectors de la Marina de Llucmajor. El seu recorregut és bastant paral·lel al del torrent de Garonda. El torrent de Merola té la capçalera i el curs mitjà dins el terme llucmajorer i desemboca en la depressió de Campos, vora el Club Nàutic de sa Ràpita. El seu tram final és prou indefinit a l'àrea de la possessió llucmajorera d'es Llobets.

## Referències

* ↑ Calviño, C; Clar, J.; Grimalt, M. Llucmajor. Palma: Hora Nova, 2000 (Guia dels pobles de Mallorca).
# Scissor

* No s'ha de confondre amb Scissor macrocephalus.
El Scissor (en català 'trinxador') va ser un tipus de gladiador de l'antiga Roma.
Aquest gladiador anava fortament armat. Portava una espasa curta (gladius) en una mà, i a l'altre braç duia un tub metàl·lic que acabava en un pal que tenia acoblada una fulla en forma de trinxant. Aquesta arma devia d'estar esmolada per les dues bandes, i podia ferir tant empenyent com estirant. Segurament l'arma estava pensada per tallar les xarxes del retiarius, però també era molt perillosa si s'usava per atacar.
Estava protegit per un casc que li cobria tota la cara i només deixava petits forats per als ulls. El secutor també utilitzava aquest tipus de casc. El cos el portava cobert fins als genolls per una cota de malla. Portava una protecció al braç on duia l'espasa (manica) i plaques de metall a les dues cames que li arribaven fins als genolls.

## Referències

* ↑ Seva i Llinares, Antoni (dir. Diccionari llatí-català. Barcelona: Enciclopèdia Catalana, 1993, p. 1319. ISBN 8477396310.
* ↑ Nossov, Konstantin. Gladiator: Rome's bloody spectacle. Oxford: Osprey, 2009, p. 47. ISBN 9781846034725.
Viccionari